# Lunèl Vièlh

Lunèl Vièlh (Lunel-Viel en francés) es una comuna lengadociana situada dins lo departament d'Erau e la region d'Occitània, ancianament de Lengadòc-Rosselhon.

## Toponimia

Las fòrmas ancianas son : terminio de Lunello Vetere en 1096, Bertrandus de Lunello vetulo en 1128, apud Lunellum Veterem en 1152, decimaria de Lunello Veteri en 1198, terminio de Lunello Vetere, de Cabreriis et Lunello Veteri, sense data [sègle XII ?], Lunellum veterem en 1226, ecclesie de Lunello veteri en 1263, prior de Lunello Veteri en 1392, Lunel Viel en 1526, de Lunello Veteri en 1529, 1550, S. Vicentii de Lunello veteri en 1536, Lunel le viel en 1622, Lunelviel en 1626, 1648, Lunel vieil en 1740-60, le Bourg de Lunel-viel en 1740-60, Lunel Viel en 1740-60, 1770-71 (mapa de Cassini).
Segon Dauzat, Lunèl ven probablament dau nom gallic d'òme Lunus, amb lo sufixe -ellum; Dauzat compara amb Vichel, format tanben d'un nom de persona amb lo meteis sufixe desacostumat; segon Hamlin, Lunèl ven probablament pas dau nom de persona Lunus; res permet pas tanpauc de supausar un ligam amb lo mot latin luna « luna » , ni per las tradicions (cf. la traduccion medievala ebraïca Yarh « luna » (Roblin, 3n Congrès Internacionau de Toponimia e d'Antroponimia, III, p. 766); Lunèl es pas tanpauc un derivat dau mot preceltic *lòna (ipotèsi de Berthelé), per rasons foneticas. Es evident per l'autor que Lunèl èra a l'origina lo nom de Lunèl Vièlh; las doás localitats aurián en gròs una importància egala au mens dempuòi l'Edat Mejana e datarián probablament totas doás de l'epòca galloromana. I a d'autras localitats dau nom de Lunel o Luneau. Hamlin imagina un mot prelatin, benlèu gallic, *lunello-, benlèu de sens idronimic.

## Administracion

Lista daus cònsols successius :
| Periòde | Periòde | Identitat | Etiqueta | Qualitat |
| junh de 2020 | 2026 | Fabrice Fenoy | sense | professor |
| març de 2008 | 2020 | Jean Charpentier | EELV | professor |
| 20 de novembre de 2005 | 2008 | André Bonbonnelle | PS | |
| març de 1977 | 5 de setembre de 2005 | Jean Vallès | PS | |
| 1947 | 1977 | Léon Jean | SFIO, puòi PS | deputat (1951-1955), conselhièr generau (1945-1973) |
| 1932 | 1947 | Antoine Jullian | | |
| 1919 | 1932 | Éric Coulondre | | |
| | 1919 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 3769, totala: 3837 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 836 | 900 | 888 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 983 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 1 220 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 1 210 | 1 418 | 1 331 | 1 673 | 2 301 | 3 174 | 3 484 | 3 529 | 3 581 3 622 |
| 2009 | 2010 |
| 3 678 3 719 | 3 706 3 772 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 4184 abitants e la densitat èra de 349,54 ab/km².

## Luòcs e monuments

* La bauma preïstorica dau Mas de las Cavas Aquela bauma se situa a un quilomètre au nòrd-oèst dau vilatge en anar cap a Sant Genièis.
* La glèisa de Sant Vincenç Aquesta glèisa, bastida pendent lo sègle XV, foguèt destruïda mantun còp del temps de la guèrra de Religions. Lo solet vestigi de la glèisa medievala es lo campanar. Sant Vincenç es lo patron del vilatge.
* Lo Castèl de Lunèl Vièlh e son iranjariá.

## Personatges de Lunèl Vièlh

* Lo felibre Antòni Ros (Roux en grafia de l'epòca), autor de maitas òbras de las que cal remarcar Las Pescalunetas.
* Georges Rouquier (1909-1989), actor e realizator.

## Veire tanben

* Comunas d'Erau

## Ligams extèrnes

Sit de Lunèl Vièlh, en francés

## Nòtas e referéncias

* 1 2 Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 223
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 417, a Luneau
* Portal de Lengadòc